Boghandlerkæden Arnold Busck lukker alle sine butikker og indgiver en konkursbegæring.

Det er med blødende hjerte. Arnold Buscks pressemeddelelse

Om Arnold Busck Grundlagt af Arnold Busck i 1896.

Boghandlerkæden har gennem årene været et familieforetagende.

Siden 2010 har Helle Busck Fensvig været direktør.

Det oplyser Arnold Busck i en pressemeddelelse.

- Likviditeten er sluppet op. Så kort kan det siges. Covid-19-nedlukningen har gjort det umuligt at holde virksomheden kørende.

- Vi har gjort alt, der står i vores magt, for at virksomheden kunne køre videre, men det har desværre ikke været muligt, skriver virksomheden.

Lukker 29 butikker

Kædens butikker har været lukket ned helt eller delvist siden midten af marts, og medarbejdere har været hjemsendt.

Selv om strøgbutikkerne igen er åbnet ved indgåelse af frivillige aftaler om arbejdstider med loyale medarbejdere, har det ikke været nok til at redde boghandlerkæden, lyder det.

Ifølge Arnold Buscks hjemmeside har boghandlerkæden i alt 29 butikker fordelt over hele landet, som nu skal lukke.

"Det er med blødende hjerte", lyder det i pressemeddelelsen, hvor selskabet også forklarer, at man har søgt om delvis lønkompensation for sine ansatte.